7 almindelige ting, hunde hader ved dig — Viden om dyr
Hjem » Dyr » Kæledyr » Hunde » 7 almindelige ting, hunde hader ved dig
Hvis du vil have et godt forhold til din hund, bør du vide, hvad hunde hader, at du gør.
Hvis du vil undgå at skabe et dårligt forhold til din hund, må du forstå dens sprog. Det vil sørge for dit dyrs velvære og forstærke dens gode bånd til ejerne. Det er også godt at vide, hvilke ting hunde hader.
Ingen har sagt, at det er nemt at leve sammen, slet ikke når det handler om forskellige arter. Mennesker og hunde er vidt forskellige væsner. Præcis som hunde gør ting, du ikke kan lide, så er der også et par ting, hunde hader ved dig. Vær bevidst om dem, så kan du forbedre dit forhold til dem.
1. Hunde hader, når du ikke lytter til dem
Hunde er meget kommunikative dyr. De sender hele tiden signaler for at vise os, hvordan de har det. Men det er ikke altid, vi observerer det, og vi kan gå glip af det meste af deres hundesprog.
Hunde hader, når du ikke lytter til dem. De har brugt lang tid på at fortælle dig, hvad de ønsker fra dig. De kan bruge månedsvis på at fortælle, at de ikke kan lide den der hund eller nabo, og vi ignorerer dem bare. Derfor bør alle gøre en større indsats for at forstå en hunds beroligende signaler og stresssignaler, så vi bedre kan forstå dem.
2. Hunde vil ikke behandles som mennesker
Mennesker er anderledes, for vi har andre behov, sprog og vaner end en hund. Det er derfor, din hund ikke kan lide når du glemmer, at de har deres eget syn på verden. Og får dem til at gøre ting, som et menneske ville gøre.
Tal ikke til dem som til små børn, men som en hund – et intelligent dyr, der forstår ord og intention – uden at holde lange taler eller skælde ud. Husk også på, at deres stærkeste sans er lugtesansen, så lad dem endelig bruge den. Glem heller ikke, at deres bedste venner bør være andre hunde. Din hunds sociale liv er ligeså vigtigt for den, som dit er for dig.
3. Hunde bryder sig ikke om at have snor om halsen
Hundesnore, der påspændes ved et halsbånd kan gøre ondt og give sundhedsproblemer. Uanset om din hund er stor eller lille, og hvorvidt den trækker i snoren eller ej, så ville den blive glad, hvis du brugte seletøj i stedet for halsbånd.
At komme ud at gå er et af dagens højdepunkter. Det skal da ikke ødelægges af, at hunden får ubehagelige ryk i halsen og nakken. Det er meget bedre at fastspænde din hund ved nogle af kroppens stærkere områder, som brystbenet eller ribbenene.
4. Hunde hader at blive trukket i snoren
Der er en anden ting, som din hund hader ved dig, udover smerten i nakken og følelsen af at blive kvalt. Det er, når du ikke kan gå tur med den uden nogle gange at hive i snoren. Hvis du trækker i et seletøj, gør det ondt, men ved halsen er det meget værre. Smerten stråler ud gennem nervesystemet, hele vej ned til bagbenene.
Der er ingen grund til at trække kraftigt i snoren, når I er ude at gå tur. At bruge en hundesnor rigtigt er sværere, end det ser ud til. Men hvis du lærer at bruge den nænsomt, ville det virkelig glæde din hund.
5. Når du bruger parfumeret sæbe
En hunds mest følsomme og veludviklede sans er lugtesansen. Eksperterne fortæller, at deres næser er 1000 gange mere følsomme end menneskers. De opfatter langt flere lugte, end vi gør. Derfor fornemmer de det meget kraftigt.
Når du bruger duftende sæbe, bombarderer og angriber du din hunds næse. Når du gør rent i huset og efterlader en duft af kemisk parfume, forstyrrer du også hundens lugtesans.
Hunden kan ikke fordrage, når du ikke lugter som et menneske, men i stedet som en række forskellige parfumer. Prøv at bruge et mindre kraftigt skyllemiddel, deodorant eller creme. Så skaber du et mere behageligt miljø for hunden at bo i.
6. Hunde hader, når du straffer dem
Mennesker har det med at være meget vilde med afstraffelser. Vi straffer konstant vores børn, medarbejdere og nogle gange, selvom vi bestemt ikke burde – så straffer vi os selv. Men hunde straffer ikke hinanden. De lærer og vejleder en hvalp, hvis den gør forkerte ting.
En straf er væmmeligt og ubehageligt, både for den, der straffer, og for den, der bliver straffet. I øvrigt, de fleste gange du straffer hund, ved den slet ikke, hvorfor du gør det. Hold op med at straffe din hund, for det er endnu en af de ting, din hund hader ved dig. Lær i stedet at bruge positiv forstærkning, når du vil lære dem nye ting.
7. Når du ikke respekterer dens frygt
Vores hjem og byer er i menneske-størrelse. For hunde er alting kæmpestort. Vores gader, kalendere og vaner er skabt for mennesker. Og der kan være ting, som hunden ikke forstår eller bliver bange for.
Der er mange ting, man kan blive bange for, når man lever blandt mennesker – underlige lyde fra gaden, biler, naboer, elevatorer osv. Og for at vende tilbage til det første punkt på denne liste, så er mennesker ikke altid i stand til at tyde, at hunde er bange for de her hverdagsagtige ting.
Det bliver endnu værre, hvis du misforstår din hunds frygt og tror, det er udtryk for noget sjovt, når den grynter, viser tænder, flygter, gemmer sig osv. Især ved små hunde tror folk tit, det er sjov, i stedet for et tegn på voldsom frygt.
Hvis du ikke ønsker, at dette skal være endnu en af de ting, din hund hader ved dig, så må du lære at opfatte og respektere dit dyrs frygt. Respekter dem, som du selv vil respekteres, når du møder noget, du ikke bryder dig om. Beskyt dem mod alt, hvad der føles som en trussel.
Selvom hunde har boet sammen med mennesker i tusindvis af år, så er der stadig meget ved dem, som vi ikke forstår. Det er derfor, vi gør så mange ting, som hunde hader. Heldigvis er de nemme at lære og ændre, så dit kæledyr bliver gladere.
5 grunde til, at din hund fortjener gode gåture
Hunde skal bruge tid udenfor, for deres eget velbefindende; de skal tilfredsstille deres instinkter og frigive stress. så tag din hund på nogle gode gåture. Læs mere »